
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 377 


5 Απριλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των απαιτούμενων προϋποθέσεων, των 
κριτηρίων και των συντελεστών βαρύτητας αυτών, 
για την επιλογή των υποψηφίων Οικονομικών Επι¬ 


θεωρητών του Υπουργείου Οικονομικών. 1 

Τροποποίηση της 2/77635/0022/9.11.2000 κοινής 
Απόφασης Υπουργών Εσωτερικών Δημ. Διοίκησης 
και Αποκέντρωσης - Οικονομικών - Εργασίας και 

Κοινωνικών Ασφαλίσεων. 2 

Καθορισμός αριθμού προσώπων που θα απασχολη¬ 
θούν με σύμβαση μίσθωσης έργου στο ΑΘΗΝΑΪΚΟ 

ΠΡΑΚΤΟΡΕΙΟ ΕΙΔΗΣΕΩΝ Α.Ε. 3 

Τροποίηση της 2/93157/0022/28.1.2000 κ.υ.α. "Καθο¬ 
ρισμός ειδικής πρόσθετης αμοιβής του Προϊστα¬ 
μένου και των Γενικών Επιθεωρητών του Σώματος 
Επιθεωρητών-Ελεγκτών Δημόσιας Διοίκησης 

(Σ.Ε.Ε.Δ.Δ.)". 4 

Καταβολή διαφοράς αποδοχών στους Βουλευτές. 5 

Παράταση προσθεσμιών υποβολής δηλώσεων και κα¬ 
ταβολής των οφειλόμενων φόρων για τη Δ. Ο. Υ. ΦΑ- 
ΒΕ ΑΘΗΝΩΝ, λόγω ανωνύμου τηλεφωνήματος για 

τοποθέτηση βόμβας. 6 

Καθορισμός αμοιβής Προέδρου, Μελών και Γραμμα- 
τέως του Ελεγκτικού Συμβουλίου (άρθρο 52, Ν. 
2725/1999 και άρθρο 2 του Ν. 2858/2000). 7 

Τροποποίηση της 2/81714/0022/29.1.2001 απόφασης 8 

Συμπλήρωση της 2/12627/0022/23.2.2001 απόφασης 
περί «Καθιέρωσης απογευματινής υπερωριακής 
εργασίας για υπαλλήλους της ΥΔΕ στο Υπουργείο 
Υγείας και Πρόνοιας». 9 


Τροποποίηση απόφασης μεταβίβασης αρμοδιοτήτων 
του Υπουργού Εθνικής Παιδείας και Θρησκευμά¬ 
των από τον Υπουργό Εθνικής Παιδείας και θρη¬ 
σκευμάτων στους προϊσταμένους Δ/νσεων και Τμη- 


μάτων της Γ. Γ. Νέας Γενιάς. 10 

Διαδικασία παροχής Φαρμακευτικής Περίθαλψης 
στους ασφαλισμένους του Δημοσίου. 11 


ΑΠΟΦΑΣΕΙ Σ 

Αριθ. 1034921 /397/Α0006 

( 1 ) 

Καθορισμός των απαιτούμενων προϋποθέσεων, των κρι¬ 
τηρίων καιτων συντελεστών βαρύτητας αυτών, για την 
επιλογή των υποψηφίων Οικονομικών Επιθεωρητών 
του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παραγράφου 9 του άρθρου 16 του Ν. 2873/2000 
«Φορολογικές ελαφρύνσεις και απλουστεύσεις και άλλες 
διατάξεις» (Α'285). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΑΊ37), όπως προστέθηκε με το 
άρθρο 27 του Ν. 2081/1992 (Α'27) και τροποποιήθηκε με 
το άρθρο 1 παράγραφος 2ατου Ν. 2469/1997 (Α'38). 

2. Το γεγονός ότι, από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Οι υποψήφιοι για την επιλογή τους ως Οικονομικοί 
Επιθεωρητές, πρέπει να πληρούν τις εξής προϋποθέσεις: 

α) Να είναι κατηγορίας Πανεπιστημιακής Εκπαίδευσης 
(ΠΕ) και βαθμού Α', καθώς και να έχουν δεκαετή τουλάχι¬ 
στον πραγματική υπηρεσία στο Υπουργείο Οικονομικών 
σε αντικείμενα των κλάδων Εφοριακών, Τελωνειακών, 
Δημοσιονομικών, Χημικών, Μηχανικών και Πληροφορι¬ 
κής. 

β) Να έχουν συνολικό χρόνο υπηρεσίας κατά την 31η 
Δεκεμβρίου του προηγούμενου της προκήρυξης της επι¬ 
λογής αυτών έτους, μέχρι είκοσι πέντε (25) έτη. Κατά την 
πρώτη εφαρμογή των διατάξεων της παρούσας απόφα¬ 
σης, ο περιορισμός του παραπάνω ορίου των είκοσι πέντε 
(25) ετών υπηρεσίας, δεν ισχύει για τους υπαλλήλους που 
ασκούν καθήκοντα του Οικονομικού Επιθεωρητή του 
Υπουργείου Οικονομικών. 

γ) Να μην έχουν τιμωρηθεί για ποινικό αδίκημα (άρθρο 
8 Ν. 2683/1999). 

δ) Να μην εκκρεμεί ποινική δίωξη σε βάρος των υποψη¬ 
φίων για τα ίδια αδικήματα. 

ε) Να μην έχουν τιμωρηθεί για πειθαρχικό παράπτωμα 
(ποινήτου άρθρου 109παράγραφος 1 στοιχεία γ',δ',ε'του 
Ν. 2683/1999 ή ποινή του άρθρου 207 παράγραφος 1 
στοιχεία δ',ε'του π.δ. 611/1977). 

στ) Να μην εκκρεμεί πειθαρχική αγωγή σε βάρος των 
υποψηφίων για παραπτώματα που επιφέρουν την ποινή 
της οριστικής παύσης (άρθρο 109 παράγραφος 2 του Ν. 
2683/1999). 

ζ) Να μην έχουν μεταταγεί υποχρεωτικά από τον κλάδο 
ΠΕ Οικονομικών Επιθεωρητών σε άλλο κλάδο προσωπι¬ 
κού του Υπουργείου Οικονομικών (άρθρο 2 παράγραφος 
ΙδτουΝ. 2343/1995). 

2. Τα κριτήρια επιλογής των υποψηφίων υπαλλήλων για 
τη μετάταξή τους στον κλάδο των Οικονομικών Επιθεω¬ 
ρητών είναι τα εξής: 

α) Άσκηση καθηκόντων Προϊσταμένου ή Αναπληρωτή 
Προϊσταμένου οργανικής μονάδας επιπέδου Διεύθυνσης 
ή Υποδιεύθυνσης ή Τμήματος ή Αυτοτελούς Γραφείου ή 
Τοπικού Γραφείου, σε Υπηρεσίες του Υπουργείου Οικο¬ 
νομικών. 

β) Βαθμολογία των πέντε (5) τελευταίων εκθέσεων αξιο¬ 
λόγησής τους. 

γ) Υπηρεσία σε οργανικές μονάδες επιθεώρησης του 
Υπουργείου Οικονομικών ή στο Σώμα Επιθεωρητών-Ελε- 
γκτών Δημόσιας Διοίκησης (Σ.Ε.Δ.Δ.). 

δ) Επιτυχής παρακολούθηση εκπαιδευτικών προγραμ¬ 
μάτων επιμόρφωσης και επαγγελματικής κατάρτισης ή 
σεμιναρίων, στα αντικείμενα του Υπουργείου Οικονομι¬ 
κών, καθώς και σε θέματα διοίκησης, οργάνωσης και πλη¬ 
ροφορικής, που διοργανώθηκαν από το Υπουργείο Οικο¬ 
νομικών, τη Σ.Ε.Υ.Υ.Ο. ή άλλο φορέα του Δημοσίου ή της 
Ευρωπαϊκής Ένωσης. 

ε) Συμμετοχή ως εκπαιδευτών σε σεμινάρια και εκπαι¬ 
δευτικά προγράμματα, οργανωμένα από τη Σ.Ε.Υ.Υ.Ο. ή 
άλλο φορέα του Δημοσίου. 


στ) Κατοχή μεταπτυχιακών τίτλων σπουδών διάρκειας 
τουλάχιστον ενός έτους ή διδακτορικού διπλώματος, σε 
θέματα αρμοδιοτήτων του Υπουργείου Οικονομικών και 
σε θέματα διοίκησης και οργάνωσης, 
ζ) Αποφοίτηση από την Ε.Σ.Δ.Δ.. 
η) Συμμετοχή σε επιτροπές και ομάδες εργασίας ή έρ¬ 
γου, για την εκπόνηση μελετών σε θέματα του Υπουργεί¬ 
ου Οικονομικών, εφόσον έχει υποβληθεί το σχετικό πόρι¬ 
σμα, καθώς και η συμμετοχή σε υπηρεσιακά και πειθαρχι¬ 
κά συμβούλια. 

θ) Γ νώση ξένης γλώσσας σε επίπεδο Ι_ο\λ/θγ ή ΡΐΌίίαβη- 
ογ για την Αγγλική ή αντίστοιχου επιπέδου για τις άλλες 
γλώσσες, τις αναγνωρισμένες ως επίσημες των κρατών- 
μελών της Ευρωπαϊκής Ένωσης, υποδεικνυόμενη από 
σχετικούς τίτλους. 

Οι τίτλοι σπουδών σχολών του εξωτερικού εξομοιού- 
νται ως προς τη γνώση της ξένης γλώσσας σε επίπεδο 
Ι_ο\λ/θγ ή ΡΓοίίοίθπογ για την Αγγλική ή σε αντίστοιχο επί¬ 
πεδο για τις άλλες γλώσσες, αρκεί ο τίτλος σπουδών να 
προέρχεται από μονοετή ή διετή φοίτηση αντίστοιχα, με 
παραμονή στο εξωτερικό κατά το διάστημα αυτό. 

ι) Κατοχή των αναγκαίων θεωρητικών ή πρακτικών γνώ¬ 
σεων επιστημονικής και επαγγελματικής κατάρτισης και 
εμπειρίας, καθώς και των απαραίτητων στοιχείων προσω¬ 
πικότητας για την επιτυχή άσκηση των καθηκόντων του 
Οικονομικού Επιθεωρητή, η οποία διαπιστώνεται ύστερα 
από προφορική συνέντευξη, που διενεργείται από ειδική 
επιτροπή. 

3. Τα κριτήρια της προηγούμενης παραγράφου αξιολο¬ 
γούνται, με συντελεστές βαρύτητας, ως εξής: 



ΚΡΙΤΗΡΙΑ 

Συντελεστές 

Ανώτατο 



Βαρύτητας 

Όριο 

Συντελεστών 

α. 

Άσκηση καθηκόντων Προϊσταμένου ή Αναπληρωτή 
Προϊσταμένου, για κάθε έτος, σε θέση Οργανικής 
Μονάδας επιπέδου: 




αΐ) Διεύθυνσης. 

4 



α2) Υποδιεύθυνσης. 

3 



α3) Τμήματος. 

α4) Αυτοτελούς Γραφείου ή Τοπικού Γραφείου. 

2 

1 

15 

β· 

Πέντε (5) τελευταίες Εκθέσεις Αξιολόγησης. 




Για κάθε ετήσια αξιολογική κρίση με γενικό μέσο όρο 
Α’ ή 9-10 ή άριστα 

3 

15 

Υ· 

Υπηρεσία σε οργανικές μονάδες της Επιθεώρησης του 
Υπουργείου Οικονομικών ή στο ΣΕΔΔ για κάθε έτος: 




γΐ) Άσκηση καθηκόντων Επιθ/τή Επιθ/σης Υπ.Οικ. 

3 



γ2) Άσκηση καθηκόντων Επιθ/τη Ελεγκτή ΣΕΔΔ. 

2 



γ3) Άσκηση καθηκόντων υπαλλήλου. 

1 

8 

δ. 

Παρακολούθηση εκπαιδευτικών προγραμμάτων ή 
σεμιναρίων. 

Για κάθε πρόγραμμα ή σεμινάριο διάρκειας: 

61) Μέχρι ένα (1) μήνα. 

δ2) Από ένα (1) μέχρι και δύό (2) μήνες. 

δ3) Από δύο (2) μέχρι και τέσσερις (4) μήνες. 

δ4) Ανω των τεσσάρων (4) μηνών. 

Οι κατυιτέρω 

συντελεστές 
προσαυξάνονται 
κατά 50% 

προκειμένου για 
προγράμματα/σε- 
μινάρια σε θέματα 
πληροφορικής 

1 

2 

3 

4 

6 

ε. 

Συμμετοχή ως εκπαιδευτών, ανά δέκα ( 10) διδακτικές 




ώρες. 

1 

6 

στ. 

Διδακτορικό ή μεταπτυχιακό δίπλωμα: 




στί) Διδακτορικό. 

7 



στ2) Μεταπτυχιακό. 

5 

7 

ζ· 

Αποφοίτηση από την Εθνική Σχολή Δημόσιας 




Διοίκησης (ΕΣΣΔ). 

4 

4 

η· 

Συμμετοχή σε επιτροπές ή ομάδες εργασίας ή έργου. 




για κάθε επιτροπή ή ομάδα. 

1 

5 

θ. 

Ξένη Γλώσσα επιπέδου α) ΡτοβοΐεποΥ. 

4 



β) Εοννετ. 

2 

4 


ή αντίστοιχου επιπέδου για άλλες γλώσσες 



ι. 

Προσωπική συνέντευξη 

1-30 

30 

ΓΕΝΙΚΟ ΣΥΝΟΛΟ ΑΝΩΤΑΤΟΥ ΟΡΙΟΥ ΣΥΝΤΕΛΕΣΤΩΝ 


100 


4. Κάθε Διεύθυνση Προσωπικού ή Διοικητικού, στην 
οποία ανήκουν ως προς την υπηρεσιακή τους κατάσταση 
οι υποψήφιοι, συντάσσει αρχικό πίνακα των υποψηφίων 
με φθίνουσα σειρά προτεραιότητας, ανάλογα με το συ¬ 
νολικό άθροισμα των συντελεστών βαρύτητας της προη¬ 
γούμενης παραγράφου, που συγκέντρωσε κάθε υποψή¬ 
φιος, στα κριτήρια από «α» μέχρι και «θ» και διαβιβάζει τον 
παραπάνω πίνακα στην αρμόδια επιτροπή της περίπτω¬ 
σης «ι» της παραγράφου 2 της παρούσας απόφασης. 

5. Η παραπάνω επιτροπή (περίπτωση «ι» της παραγρά¬ 
φου 2) κατατάσσει τους υποψηφίους, που πληρούν όλες 
τις προϋποθέσεις της παραγράφου 1 της παρούσας από¬ 
φασης, σε οριστικό πίνακα, κατά κλάδο προέλευσης, για 
τις προκηρυχθείσες κενές θέσεις Οικονομικών Επιθεω¬ 
ρητών κάθε Υπηρεσίας της Οικονομικής Επιθεώρησης, 
για τις οποίες εξέφρασαν επιθυμία μετάταξης, με φθίνου¬ 
σα σειρά προτεραιότητας επιλογής, ανάλογα με το συνο¬ 
λικό άθροισμα των συντελεστών βαρύτητας που συγκέ¬ 
ντρωσε κάθε υποψήφιος για όλα τα κριτήρια της παρα¬ 
γράφου 3 της απόφασης αυτής. 

6. Επιτυχόντες θεωρούνται οι έχοντες συγκεντρώσει 
20% του αθροίσματος των ανωτάτων ορίων συντελεστών 
των κριτηρίων α' έως και θ' και 50% του κριτηρίου ι'. 


7. Σε περίπτωση υποψηφίων, με ίσο συνολικό άθροισμα 
συντελεστών βαρύτητας κριτηρίων, προηγείται ο υποψή¬ 
φιος που έχει συγκεντρώσει τον μεγαλύτερο συντελεστή 
βαρύτητας στα ακόλουθα κριτήρια της παραγράφου 2της 
παρούσας απόφασης, με την εξής σειρά προτεραιότητας: 
α) Κριτήριο στοιχείου (ι) 
β) Κριτήριο στοιχείου (α) 
γ) Κριτήριο στοιχείου (θ) 
δ) Κριτήριο στοιχείου (γ) 
ε) Κριτήριο στοιχείου (η) 
στ) Κριτήριο στοιχείου (ζ) 
ζ) Κριτήριο στοιχείου (στ) 
η) Κριτήριο στοιχείου (ε) 
θ) Κριτήριο στοιχείου (β) 
ι) Κριτήριο στοιχείου (δ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
















6424 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/19783./0022 

( 2 ) 

Τροποποίηση της 2/77635/0022/9.11.2000 κοινής Από¬ 
φασης Υπουργών Εσωτερικών Δημ. Διοίκησης και 
Αποκέντρωσης - Οικονομικών - Εργασίας και Κοινωνι¬ 
κών Ασφαλίσεων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 30παρ3,του Ν. 2768/99 (ΦΕΚ273/Α). 
β) Του Ν. 1568/85 «Υγιεινή και ασφάλεια των εργαζομέ¬ 
νων» (Α.177). 

γ) Την 88555/3293/30.9.88 κοινή απόφαση των Υπουρ¬ 
γών Προεδρίας της Κυβέρνησης, Εσωτερικών, Οικονομι¬ 
κών και Εργασίας «Υγιεινή και ασφάλεια του προσωπικού 
του Δημοσίου, των Ν.Π.Δ.Δ. και των Ο.Τ.Α.» (Β.721), που 
κυρώθηκε με το άρθρο 39 του Ν. 1836/89 (Α.79). 

δ) Των άρθρων 10 και 19 του Ν.2470/97 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις» (Α.40). 

ε) Του άρθρου 29Ατου Ν.1558/86 «Κυβέρνηση και Κυ¬ 
βερνητικά Οργανα» (Α. 137) όπως προστέθηκε με το άρ¬ 
θρο 27 του Ν.2081/92 (Α.154) και αντικαταστάθηκε με το 
άρθρο 1 παρ. 2ατου Ν.2469/97 (Α.38). 

στ) Του Π.Δ. 16/96 «Ελάχιστες προδιαγραφές ασφάλει¬ 
ας και της υγείας των εργαζομένων στους χώρους εργα¬ 
σίας σε συμμόρφωση με την οδηγία 89/654/ΕΟΚ (Α.10). 

ζ) Του Π.Δ. 17/96 «Μέτρα για τη βελτίωση της ασφάλει¬ 
ας και της υγείας των εργαζομένων κατά την εργασία σε 
συμμόρφωση με τις οδηγίες 89/391/ΕΟΚ και91/383/ΕΟΚ» 
(Α. 11). 

η) Του άρθρου 89 του Π.Δ.284/88 «Οργανισμός Υπουρ¬ 
γείου Οικονομικών» (Α.128). 

θ) Τις διατάξειςτου Ν.2685/99 «Κάλυψη δαπανών μετα- 
κινουμένων υπαλλήλων εντός και εκτός της Επικράτειας 
και άλλες διατάξεις». 

ι) Τις διατάξειςτου άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν.2129/93. 

κ) Του άρθρου 1 του Π.Δ. 79/90 «Τροποποίησητων Π.Δ. 
284/88 και 551/88» (Α.37). 

2. Την αριθμ. ΔΙΔΚ/Φ. 1/2/11187/2000 απόφαση «Ανάθε¬ 
ση αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης». 

3. Την αριθμ. 1039386/441/Α0006/21.4.2000 απόφαση 
«Ανάθεση αρμοδιοτήτων Υπουργού Οικονομικών στους 
Υφυπουργούς». 

4. Την υφιστάμενη ανάγκη: α) μελέτης μέτρων προστα¬ 
σίας για την εξάλειψη των δυσμενών παραγόντων που 
επηρεάζουν την υγιεινή και την ασφάλεια των εργαζομέ¬ 
νων στο Δημόσιο, τα Ν.Π.Δ.Δ. καιτουςΟΤΑκαι β) βελτίω¬ 
σης του εργασιακού περιβάλλοντος στους φορείς αυ¬ 
τούς, προς το σκοπό της αύξησης της παραγωγικότητας 
και αναβάθμισης των παρεχομένων προς τους πολίτες 
υπηρεσιών. 

5. Την 2/77635/0022/9.11.2000 ΚΥΑ «Συγκρότηση και 
αποζημίωση των μελών και του γραμματέα της Ειδικής 
Επιτροπής για τη μελέτη των μέτρων προστασίας των ερ¬ 
γαζομένων σε ανθυγιεινές και επικίνδυνες απασχολήσεις 
στο Δημόσιο, Ν.Π.Δ.Δ.& Ο.Τ.Α.» (ΦΕΚ1407/Β/17.11.2000). 

6. Την μη δυνατότητα διεκπεραίωσης του έργου της Ει¬ 
δικής Επιτροπής μέχρι 31.12.2000 λόγω του μεγάλου 
αριθμού κλαδικών αιτημάτων που προέκυψε να εξετα- 
σθούν και της καθυστέρησης ορισμού των εκπροσώπων 
από τις κλαδικές οργανώσεις. 


7. Το με αριθμό ΔΙΔΚ/Φ38/5/5280/7.3.2004 έγγραφο 
του Γ ενικού Γ ραμματέα Δημόσιας Διοίκησης του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, αποφασίζουμε: 

Τροποποιούμε την 2/77635/0022/9.11.2000 απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών, και Εργασίας και Κοινωνι¬ 
κών Ασφαλίσεων, (1407/Β/17.11.2000) ως ακολούθως: 

α) Κατά το μέρος που αφορά την ημερομηνία περάτω- 
σης του έργου της Ειδικής Επιτροπής του άρθρου 30 
παρ. 3 του Ν.2768/1999 και ορίζουμε ως ημερομηνία πε- 
ράτωσηςτου έργου της την 30.6.2001. 

β) Ορίζουμε τον Ιωάννη Σπηλιωτόπουλο, Προϊστάμενο 
του Τμήματος Διαιωμάτων και Υποχρεώσεων, ως εκπρό¬ 
σωπο της ΓΓΔΔ σε αντικατάσταση της Σ. Μηνακάκη. 

Κατά τα λοιπά ισχύει η υπ’ αριθμ. 2/77635/0022/9.11.2000 
απόφαση. 

Από τις διατάξεις της απόφασης αυτής προκαλείται δα¬ 
πάνη ύψους έξι εκατομμυρίων (6.000.000) δρχ. περίπου, 
σε βάρος του κρατικού προϋπολογισμού οικονομικού 
έτους 2001, που θα καλυφθεί από τις πιστώσεις που 
έχουν γραφεί στον προϋπολογισμό του Υπουργείου Οι¬ 
κονομικών (Ειδ.Φορέας 23/140 ΚΑΕ 0515). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2001 



ΟΙ ΥΠΟΥΡΓΟΙ 


ΥΦΥΠΟΥΡΓΟΣ ΕΣΩΤΕΡΙΚΩΝ, 

ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ 

ΔΗΜ. ΔΙΟΙΚ. ΚΑΙ ΑΠΟΚΕΝΤΡΩΣΗΣ 

ΟΙΚΟΝΟΜΙΚΩΝ 

ΚΟΙΝ. ΑΣΦΑΛΙΣΕΩΝ 

Λ. ΤΖΑΝΗΣ 

Γ. ΔΡΥΣ 

Α. ΓΙΑΝΝΙΤΣΗΣ 


□ 


Αριθ. 8725/2/1312 


(3) 


Καθορισμός αριθμού προσώπων που θα απασχοληθούν 
με σύμβαση μίσθωσης έργου στο ΑΘΗΝΑΪΚΟ ΠΡΑ¬ 
ΚΤΟΡΕΙΟ ΕΙΔΗΣΕΩΝ Α.Ε. 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ - ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Την διάταξη του άρθρου 6του Ν. 2527/1997 «Τροπο¬ 
ποίηση και συμπλήρωση διατάξεωντου Ν. 2190/1997 και 
άλλες διατάξεις». 

2. Τις διατάξεις του Ν. 1256/1982 «Για την πολυθεσία, 
την πολυαπασχόληση και άλλες διατάξεις» (άρθρο 6 πα¬ 
ράγραφος 6). 

3. Τις διατάξεις του άρθρου 27 του Ν. 2081/1992 με το 
οποίο προστέθηκε το άρθρο 29Α στον Ν. 1558/1985 «Κυ¬ 
βέρνηση και Κυβερνητικά Όργανα» όπως συμπληρώθηκε 
με την παράγραφο 2α του άρθρου 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΑΘΗΝΑΪΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε. ύψους 
δέκα οκτώ εκατομμυρίων (18.000.000) δραχμών το έτος, 
η οποία θα καλυφθεί για το έτος 2001, που αφορά, από τις 
εγκεκριμένες πιστώσεις του προϋπολογισμού του ΑΘΗ¬ 
ΝΑΪΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε. για το οικονομι¬ 
κό έτος 1.1.2001 -31.12.2001. 

5. Τις διατάξεις του Π.Δ. 150/1994 «Ίδρυση και κατα¬ 
στατικό της ανώνυμης εταιρείας «ΑΘΗΝΑΪΚΟ ΠΡΑΚΤΟ¬ 
ΡΕΙΟ ΕΙΔΗΣΕΩΝ Α.Ε.». 

6. Το υπ’ αριθμ. 4542/25.10.2000 έγγραφο του Προέ¬ 
δρου και Γενικού Διευθυντή του ΑΘΗΝΑΪΚΟΥ ΠΡΑΚΤΟ¬ 
ΡΕΙΟΥ ΕΙΔΗΣΕΩΝ Α.Ε. με το οποίο ζητείται η έγκριση της 
σύναψης συ μβάσεων μίσθωσης έργου για τις ειδικές ανά¬ 
γκες τηςλειτουργίαςτου ΑΘΗΝΑΪΚΟΥ ΠΡΑΚΤΟΡΕΙΟΥ ΕΙ¬ 
ΔΗΣΕΩΝ Α. Ε., όπως αυτές περιγράφονται στην συνημμέ¬ 
νη κατάσταση του προαναφερομένου εγγράφου. 

7. Το γεγονός ότι οι συμβάσεις μίσθωσης έργου των 
οποίων ζητείται η έγκριση αποτελούν γνήσιες συμβάσεις 
μίσθωσης έργου, που δεν υποκρύπτουν εξαρτημένη ερ¬ 
γασία, όπως τούτο προκύπτει από την υπ’ αριθμ. πρωτ. 
εισ. 1188/25.10.2000 βεβαίωση του Νομικού Συμβούλου 
του ΑΘΗΝΑΪΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε., που εκ- 
δόθηκε σύμφωνα με την διάταξη του άρθρου 6 παρ. 2 του 
Ν. 2527/1997. 

8. Την αριθμ. πρωτ. ΔΙΠΠ/Φ.ΕΓΚΡ. 19/5/24989/4.1.2001 
απόφαση «Έγκριση ανάθεσης έργου σε τρία (3) άτομα 
από το Αθηναϊκό Πρακτορείο Ειδήσεων (ΑΠΕ). 

9. ΤηνΔΙΔΚ/Φ1/2/11187/12.5.2000 (ΦΕΚ630/Β/12.5.2000) 
απόφαση του Πρωθυπουργού και της Υπουργού Εσωτερι¬ 
κών, Δημόσιας Διοίκησης και Αποκέντρωσης «περί ανάθε¬ 
σης αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης». 

10. Την αριθμ. 1039386/441/Α0006/21.4.2000 κοινή 
απόφαση του Πρωθυπουργού και του Υπουργού Οικονο¬ 
μικών για «ανάθεση αρμοδιοτήτων στους Υφυπουργούς 
Οικονομικών». 

11. Την αριθμ. 9234/1/26.4.2000 (ΦΕΚ 626/Β/11.5.2000) 
απόφαση του Πρωθυπουργού και του Υπουργού Τύπου 
και Μέσων Μαζικής Ενημέρωσης «Καθορισμός αρμοδιο¬ 
τήτων του Υφυπουργού Τύπου και Μέσων Μαζικής Ενη¬ 
μέρωσης Τηλέμαχου Χυτήρη». 

12. Τις ειδικές υπηρεσιακές ανάγκες του ΑΘΗΝΑΪΚΟΥ 
ΠΡΑΚΤΟΡΕΙΟΥ ΕΙΔΗΣΕΩΝ Α.Ε., αποφασίζουμε: 

1. Καθορίζουμε τον αριθμό των προσώπων προς τους 
οποίους θα γίνει ανάθεση έργου του ΑΘΗΝΑΪΚΟΥ ΠΡΑ¬ 
ΚΤΟΡΕΙΟΥ ΕΙΔΗΣΕΩΝ Α. Ε. με σύμβαση μίσθωσης έρ¬ 
γου, σύμφωνα με την διάταξη του άρθρου Μπαρ. 3περ. 
α'του Π.Δ. 150/1994 και του άρθρου 6 του Ν. 2527/1997, 
ως εξής: 

Τρεις (3) δημοσιογράφοι-φωτορεπόρτερ 

Συγκεκριμένα: 

α) ένας (1) αγγλόφωνος δημοσιογράφος 

β) δύο (2) φωτορεπόρτερ 

2. Το έργο που θα εκτελεσθεί καθώς και τα απαραίτητα 
προσόντα που πρέπει να κατέχουντα πρόσωπα στα οποία 
θα ανατεθεί το έργο είναι τα εξής: 

α. Δημοσιογράφος (1 άτομο): Για μετάφραση ειδήσεων 
και επιμέλεια κειμένων του αγγλικού δελτίου και ΙηΙθΓΠθΙ. 

Απαραίτητα προσόντα: Άριστη γνώση αγγλικής γλώσ¬ 
σας. 

β. Φωτορεπόρτερ (2 άτομα): Για κάλυψη εκτάκτων και 
εξειδικευμένων φωτορεπορτάζ, ύστερα από αιτήματα 
των συνδρομητώντου Αθηναϊκού Πρακτορείου Ειδήσεων 
και ειδικών αποστολών στο εξωτερικό. 

Απαραίτητα προσόντα: Γνώση των αναγκών του εξειδι- 
κευμένου φωτορεπορτάζ, γνώση ξένων γλωσσών, κατο¬ 
χή τεχνικού εξοπλισμού. 

3. Ως μέγιστο χρονικό διάστημα, εντός του οποίου πρέ¬ 
πει να ολοκληρωθούν τα εκτελούμενα έργα ορίζεται το 
ένα (1) έτος από την υπογραφή της σύμβασης. 

4. Ως τόπος που θα εκτελεσθούν τα παραπάνω έργα 
ορίζεται η Αθήνα. 

5. Η δαπάνη που προκαλείται από τις άνω συμβάσεις 
ανέρχεται συνολικά στο ποσό των δεκαοκτώ εκατομμυ¬ 
ρίων (18.000.000) δραχμών, όπως αναλύεται σε αναλυτι¬ 
κή κατάσταση που επισυνάπτεται στο έγγραφο αριθμ. 
πρωτ. 4542/25.10.2000 του Προέδρου και Γενικού Διευ¬ 


θυντή του ΑΘΗΝΑΪΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε. 

6. Τα προαναφερόμενα έργα δεν ανάγονται στον κύκλο 
των συνήθων καθηκόντων των υπαλλήλων του ΑΘΗΝΑΪ¬ 
ΚΟΥ ΠΡΑΚΤΟΡΕΙΟΥ ΕΙΔΗΣΕΩΝ Α.Ε. λόγω απαιτούμενων 
ειδικών γνώσεων και ιδιαιτερότητας των έργων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2001 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΕΩΡΓΙΟΣ ΔΡΥΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΤΗΛΕΜΑΧΟΣ ΧΥΤΗΡΗΣ 

□ 

Αριθ. 2/20199/0022 

(4) 

Τροποίηση της 2/93157/0022/28.1.2000 κ.υ.α. "Καθορι¬ 
σμός ειδικής πρόσθετης αμοιβής του Προϊσταμένου 

και των Γ ενικών Επιθεωρητών του Σώματος Επιθεω¬ 
ρητών-Ελεγκτών Δημόσιας Διοίκησης (Σ.Ε.Ε.Δ.Δ.)". 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ,ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

Α) του άρθρου 6 παρ.4 του Ν.2880/2001 (ΦΕΚ 
9/Α/30.1.2001) "Πρόγραμμα "ΠΟΛΙΤΕΙΑ" για τη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις", που τροποποίησε την παρ.6 του άρ- 
θρουβτου Ν.2477/1997 (ΦΕΚ59/α/1997), όπως είχε τρο¬ 
ποποιηθεί και ίσχυε. 

Β) Του άρθρου 1 παρ.8 του Ν.2839/2000 (ΦΕΚ 
196/Α/12.9.2000) "Ρυθμίσεις θεμάτων του Υπουργείου 
Εσωτερικών, Δημόσιας Διοίκησης και Αποκέντρωσης και 
άλλες διατάξεις", που αντικατέστησε την παρ.3 του άρ- 
θρου7του Ν.2477/1997, όπως αυτή είχε προστεθεί με την 
παρ.δτου άρθρου 24του Ν.2738/1999 (ΦΕΚ 180/Α/1999). 

Γ) Του άρθρου 27 του Ν.2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985, 
όπως τελικά αντικαταστάθηκε με το άρθρο 1 παρ.2 εδά¬ 
φιο α’ του Ν.2469/1997. 

Δ) Του άρθρου 22 παρ.3 του Ν.2362/1995 (ΦΕΚ 
247/Α/27.11.1995) "Περί Δημοσίου Λογιστικού, ελέγχου 
των δαπανών του Κράτους και άλλες διατάξεις". 

Ε) Του άρθρου 40του Ν.849/1978, όπως τροποποιήθη¬ 
κε μετο άρθρο 3του Ν.2129/1993 "Αύξηση συντάξεων και 
άλλες διατάξεις". 

2. Την υπ’αρ.2/93157/0022/28.1.1999 κοινή απόφαση 
της Υπουργού Εσωτερικών, Δημόσιας Διοίκησης και Απο¬ 
κέντρωσης και του Υφυπουργού Οικονομικών (ΦΕΚ 
143/Β/14.2.2000), όπως διορθώθηκε (Διόρθ.σφαλμ.στο 
ΦΕΚ 247/Β/2.3.2000). 

3. Την υπ’αρ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών (ΦΕΚ 571/Β/21.4.2000) "Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών". 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε 

1. Τροποποιούμε τις παρ.1 Α και 1 Β της υπ’αρ. 
2/93157/0022/28.1.2000 Κ.Υ.Α. και καθορίζουμε ειδική 

πρόσθετη αμοιβή, κατά μήνα, για τον Προϊστάμενο και 
τους Γενικούς Επιθεωρητές του Σώματος Επιθεωρητών- 
Ελεγκτών Δημόσιας Διοίκησης (Σ.Ε.Ε.Δ.Δ.), ως ακολού¬ 
θως: 

Στον Προϊστάμενο του Σ.Ε.Ε.Δ.Δ., 300.000 (τριακόσιες 
χιλιάδες) δραχμές. Στους Γενικούς Επιθεωρητές του 
Σ.Ε.Ε.Δ.Δ., 200.000 (διακόσιες χιλιάδες) δραχμές. 

2. Κατά τα λοιπά ισχύει η ανωτέρω Κοινή Υπουργική 
Απόφαση. 

3. Η ισχύςτηςπαρούσας αρχίζει απάτη δημοσίευση του 
Ν.2880/2001 στην Εφημερίδα της Κυβερνήσεως.- 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

□ 

Αριθ. 2/20124/0022 

Καταβολή διαφοράς αποδοχών στους Βουλευτές. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 7 του Ν. 2479/97 «Ανώτατο 
Ειδικό Δικαστήριο - επιτάχυνση δικών, δικονομικές 
απλουστεύσεις και άλλες διατάξεις». 

2. Τις διατάξεις του άρθρου 8του Ν. 2521/97 «Ειδικό Μι¬ 
σθολόγιο δικαστικών λειτουργών, μισθολόγια κύριου 
προσωπικού Νομικού Συμβουλίου του Κράτους και Ια¬ 
τροδικαστών και άλλες διατάξεις». 

3. Την ανάγκη ρύθμισης των αξιώσεων που προκύπτουν 
από το συνδυασμό των διατάξεων του άρθρου 14 του Ν. 
1968/91, την κατ’ εξουσιοδότηση αυτών εκδοθεισών κοι¬ 
νών υπουργικών αποφάσεων και του άρθρου 1 του Ζ' ψη¬ 
φίσματος της Βουλής έτους 1975. 

4. Την αριθμ. 1039386/441/Α0006/21.4.2000 (ΦΕΚ 
571/Β/2000) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών». 

5. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολογισμού 1,6 δις 
περίπου, για την οποία θα γίνει πρόβλεψη στον προϋπο¬ 
λογισμό του έτους 2002, αποφασίζουμε: 

1. Η διαφορά που προκύπτει από το συνδυασμό των δια- 
τάξεωντης παρ. 11 του άρθρου 14του Ν. 1968/91, της αριθμ. 
2/45984/0022/23.6.2000 κοινής απόφασης των Υπουργών 
Δικαιοσύνης και Οικονομικών και του άρθρου 1 του Ζ Ψηφί¬ 
σματος της Βουλής του έτους 1975, κατά δικαιούχο, για το 
χρονικό διάστημα από 1.1.1996 μέχρι 31.12.1996 (12 μήνες), 
εξοφλείται τμηματικά σε δύο (2) ισόποσες δόσεις, ως εξής: 

1η δόση την 3.1.2002, για τις απαιτήσεις του χρονικού 
διαστήματος από 1.1.1996 μέχρι 30.6.1996 (6 μήνες). 

2η δόση την 4.1.2003, για τις απαιτήσεις του χρονικού 
διαστήματος από 1.7.1996 μέχρι 31.12.1996 (δμήνες). 

2. Για χρόνο θητείας μικρότερο των δώδεκα (12) μηνών 
εντός του ανωτέρω χρονικού διαστήματος (1.1.1996- 
31.12.1996) καταβάλλεται τμήμα ανάλογο προς το χρόνο 
της θητείας. 

Στην περίπτωση που προκύπτει συνολική διαφορά μέχρι 
του ποσού των 2.000.000 δρχ. αυτή καταβάλλεται εφάπαξ. 

3. Τα ποσά της κάθε δόσης εμφανίζονται στο εισόδημα 
του οικονομικού έτους κατά το οποίο εισπράττονται από 
τους δικαιούχους και υπόκεινται στις νόμιμες κρατήσεις 


και σε φορολογία εισοδήματος, σύμφωνα με τις διατάξεις 
του άρθρου 10 του Ν.2459/1997 (ΦΕΚ 17/Α'). 

4. Ποσά που τυχόν επιδικάστηκαν με δικαστικές αποφά¬ 
σεις και αναφέρονται στο χρονικό διάστημα από 1.1.1996 
έως 31.12.1996 συμψηφίζονται μετά ποσά της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2001 

Ο ΥΦΥΠΟΥΡΓΟΣ 

Γ. ΔΡΥΣ 

□ 

Αριθ. 1031893/10261/Β/0012 

( 6 ) 

Παράταση προθεσμιών υποβολής δηλώσεων και καταβο¬ 
λής των οφειλόμενων φόρων για τη Δ.Ο.Υ. ΦΑΒΕ 
ΑΘΗΝΩΝ, λόγω ανωνύμου τηλεφωνήματος για τοπο¬ 
θέτηση βόμβας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 5 του άρθρου 22 του 
Ν. 2020/1992 (ΦΕΚ 34Α') με τις οποίες παρέχεται εξου¬ 
σιοδότηση στον Υπουργό Οικονομικών να παρατείνει με 
απόφαση, τις προθεσμίες που ορίζονται από τις κείμενες 
φορολογικές διατάξεις για υποβολή φορολογικών δηλώ¬ 
σεων σε εξαιρετικές περιπτώσεις. 

2. Τις διατάξεις του Ν. 2238/1994 (ΦΕΚ.ΙδΙΑ'). 

3. Τις διατάξεις του Ν. 1642/86 (ΦΕΚ 125Α'). 

4. Τη σύγχυση και τις δυσχέρειες που επήλθαν στα νο¬ 
μικά πρόσωπα που ανήκουν στην χωρική αρμοδιότητα 
της Δ.Ο.Υ. ΦΑΒΕ Αθηνών για την εκπλήρωση των φορο¬ 
λογικών τους υποχρεώσεων, λόγω ανώνυμου τηλεφωνή¬ 
ματος για τοποθέτηση βόμβας την 23η Μαρτίου 2001 
στην πιο πάνω Δ.Ο.Υ. 

5. Τη κοινή απόφαση του Πρωθυπουργού και του 
Υπουργού Οικονομικών 1039386/441/0006Α/21.4.2000 
(ΦΕΚ 571 Β') με την οποία ανατίθενται αρμοδιότητες του 
Υπουργού στους Υφυπουργούς Οικονομικών. 

6. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Παρατείνουμε μέχρι την 26η Μαρτίου 2001 τις προ¬ 
θεσμίες υποβολής δηλώσεων και καταβολής φόρων, τε¬ 
λών και εισφορών που κανονικά έληγαν την 23η Μαρτίου 
2001, για την Δ.Ο.Υ. ΦΑΒΕ Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

□ 

Αριθ. 2/19908/0022 

(7) 

Καθορισμός αμοιβής Προέδρου, Μελών & Γραμματέως 
του Ελεγκτικού Συμβουλίου (άρθρο 52, Ν.2725/1999 
και άρθρο 2 του Ν.2858/2000). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1 .Τις διατάξεις: 

α) Του Α. Ν. 397/68 «περί επανασυστάσεως της Γ ενικής 

Γραμματείας Αθλητισμού και των αρμοδιοτήτων αυτής». 

β) Του Ν. 1558/1985 (ΦΕΚ 137 Α) «Κυβέρνηση και Κυ¬ 
βερνητικά Όργανα». 

γ) Του Π.Δ. 77/1985 «Οργανισμός της Γενικής Γραμμα¬ 
τείας Αθλητισμού». 

δ. Του άρθρου 52 του Ν.2725/1999 (ΦΕΚ 121/Α) «Ερα¬ 
σιτεχνικός και Επαγγελματικός Αθλητισμός και άλλες 
διατάξεις», όπως τροποποιήθηκε με το Ν. 2858/2000. 

ε) Την ΚΥΑ 2/80345/0004/99 (ΦΕΚ 2040/Β/99) «Μεταβί¬ 
βαση εξουσίας υπογραφής σύμφωνα με το άρθρο 7 παρ. 
1 του Ν. 1943/91». 

στ) Το Ν.2470/97 αναμόρφωση μισθολογίου προσωπι¬ 
κού Δημόσιας Διοίκησης. 

2. Το Ν. 2725/99 άρθρα 53 παρ.5 και 49. 

3. Τηναριθμ. 19309/14.7.2000 κοινή υπουργική απόφα¬ 
ση περί Συγκρότησης του Ελεγκτικού Συμβουλίου (άρ¬ 
θρο 52 του Ν.2725/99). 

4. Την αριθμ. 2/87167/0022/27.12.2000 κοινή υπουργι¬ 
κή απόφαση περί «Αντικατάστασης Μελών του Ελεγκτι¬ 
κού Συμβουλίου (άρθρο 52, Ν.2725/1999 και άρθρο 2 του 
Ν.2858/2000)». 

5. Την αριθμ. 631/11.1.2001 απόφαση περί «Ορισμού 
Γραμματέως του Ελεγκτικού Συμβουλίου (άρθρο 52 Ν. 
2725/99 και άρθρο 2 του Ν. 2858/2000)», αποφασίζουμε: 

1. Ορίζουμε τη μηνιαία αποζημίωση του Προέδρου, 
των Μελών και της Γραμματέωςτου Ελεγκτικού Συμβου¬ 
λίου του άρθρου 52 του Ν. 2725/1999 και άρθρου 2 του 
Ν. 2858/2000 , ως εξής: 

α) Για τον Πρόεδρο, ποσό 280.000 δρχ. 

β) Γιατα Μέλη, ποσό 250.000 δρχ. 

γ) Για τη Γραμματέα, ποσό 180.000 δρχ. 

Η παρούσα απόφαση ισχύει και γιατον Πρόεδρο, τα Μέ¬ 
λη και τους Γραμματείς που είχαν ορισθεί με την αριθμ. 
19309/14.7.2000 κοινή υπουργική απόφαση και για το 
διάστημα από 3.7.2000. 

Οι δαπάνες Λειτουργίαςτου Ελεγκτικού Συμβουλίου θα 
καλυφθούν σύμφωνα με τις διατάξεις των άρθρων 49 και 
53παρ.5του Ν.2725/1999. 

Από την υπογραφή της παρούσας απόφασης κάθε 
προηγούμενη σχετική παύει να ισχύει. 

Η απόφαση αυτή να δημοσιευτεί στην Εφημερίδα της 
Κυβερνήσεως. 


Αθήνα, 30 Μαρτίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Πολιτισμού 

ΙΩΑΝΝΗΣ ΚΟΥΣΟΥΛΑΚΟΣ ΣΤΥΛΙΑΝΗ ΜΕΝΔΩΝΗ 

□ 


Αριθ. 2/16671/0022 


(8) 

«Τροποποίηση της 2/81714/0022/29.1.2001 απόφασης» 
Υπουργού Οικονομικών. 


Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Το Π.Δ. 422/81 «Περί Κωδικοποιήσεως των περί Μετοχι¬ 
κού Ταμείου Πολιτικών Υπαλλήλων διατάξεις» (ΦΕΚ 114 Α). 

2. Το Π.Δ.251/89 «Οργανισμός του Μετοχικού Ταμείου 
Πολιτικών Υπαλλήλων» (ΦΕΚ 118 Α). 

3. Τις διατάξεις του άρθρου 19 παρ.2 και 3 του 
Ν.2470/97 (ΦΕΚ40 Α). 

4. Τις διατάξεις του άρθρου 40 του Ν. 849/78 όπως συ¬ 
μπληρώθηκε με το άρθρο 8 του Ν. 2129/93. 


5. Το αρ. 12749/14.3.2001 έγγραφο του Μ.Τ.Π.Υ. 

6. Την αριθ. πρωτ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών στους 
Υφυπουργούς Οικονομικών» (ΦΕΚ571/Τ.Β/21.4.2000). 

7. Το γεγονός ότι, από τις διατάξεις της απόφασης αυ¬ 
τής προκαλείται επί πλέον ετήσια δαπάνη ποσού δύο εκα¬ 
τομμυρίων εννιακοσίων πενήντα δύο χιλιάδων 
(2.952.000) δραχμών, σε βάρος του προϋπολογισμού του 
Μ.Τ.Π.Υ., για την αντιμετώπιση της οποίας εγγράφεται 
σχετική πίστωση στον ΚΑΕ 0264, για καθένα από τα οικο¬ 
νομικά έτη 2001 και επόμενα. 

8. Την αρ. 2/38554/0004/2000 (ΦΕΚ 2040/Β/99) για τη 
μεταβίβαση αρμοδιοτήτων, αποφασίζουμε: 

Τροποποιούμε το εδάφιο β'της παραγράφου 1 της αρ. 
2/81714/0022/29.1.2001 απόφασης και ορίζουμε από 
1.1.2001 την αμοιβή των εισηγητών των θεμάτων στο Δι¬ 
οικητικό Συμβούλιο σε εκατόν είκοσι χιλιάδες (120.000) 
δρχ. το μήνα. 

Κατά τα λοιπά ισχύει η αρ. 2/81714/0022/29.1.2001 από¬ 
φαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Μαρτίου 2001 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

□ 

Αριθ.2/20062/0022 

(9) 

Συμπλήρωση της 2/12627/0022/23.2.2001 απόφασης πε¬ 
ρί «Καθιέρωσης απογευματινής υπερωριακής εργα¬ 
σίας για υπαλλήλους της ΥΔΕ στο Υπουργείο Υγείας 
και Πρόνοιας». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97, όπως 
αντικαταστάθηκε από το άρθρο 15 του Ν.2592/98. 

2. Την 2/38554/0004/23.5.2000 απόφαση για μεταβίβα¬ 
ση αρμοδιοτήτων και της εξουσίας να υπογράφουν «Με 
εντολή Υφυπουργού» στο Γ ενικό Γ ραμματέα Δημοσιονο¬ 
μικής Πολιτικής κ.λ.π. 

3. Την 2/12627/0022/23.2.2001 απόφασή μας με την οποία 
καθιερώθηκε απογευματινή υπερωριακή εργασία για υπαλ¬ 
λήλους της ΥΔΕ στο Υπουργείο Υγείας και Πρόνοιας. 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού. 

5. Το από 12.3.2001 σημείωμα της της Δ.4. Προσωπικού 
αποφασίζουμε: 

Συμπληρώνουμε την αριθμ. 2/12627/0022/23.2.2001 
απόφασή μας και ορίζουμε ότι στην υπερωριακή εργα¬ 
σία που καθιερώθηκε στην ΥΔΕ Υπουργείου Υγείας και 
Πρόνοιας, μπορεί να μετέχουν και περισσότεροι υπάλ¬ 
ληλοι καθώς και αποσπασμένοι, εντός του συνολικού 
αριθμού ωρών που έχουν εγκριθεί με την παραπάνω 
απόφαση. 

Κατά τα λοιπά ισχύει η 2/12627/0022/23.2.2001 απόφα¬ 
σή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Μαρτίου 2001 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3224 

( 10 ) 

Τροποποίηση απόφασης μεταβίβασης αρμοδιοτήτωντου 
Υπουργού Εθνικής Παιδείας και Θρησκευμάτων από 
τον Υπουργό Εθνικής Παιδείας και Θρησκευμάτων 
στους προϊσταμένους Δ/νσεων και Τμημάτων της Γ.Γ. 
Νέας Γενιάς. 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1) Του Ν. 1558/85 (ΦΕΚ 137/Α/85) «Κυβέρνηση και Κυ¬ 
βερνητικά Όργανα». 

2) Του Ν. 1256/82 (ΦΕΚ65/Α/85) «Γιατηνπολυθεσία,πο- 
λυαπασχόληση κλπ.». 

3) Του Ν. 274/89 (ΦΕΚ 130/Α/89) «Οργάνωση των Υπη¬ 
ρεσιών της Γ.Γ.Ν.Γ.». 

4) Του Π.Δ. 386/18.9.91 (ΦΕΚ 139/91 Τ.Α.) Μεταφορά 
της Γ.Γ.Ν.Γ. και της Γ.Γ.Λ.Ε. από το ΥΠΠΟ στο ΥΠΕΠΘ. 

5) Του άρθρου 81 του Ν. 1892/90 (ΦΕΚ 101 /90 Τ.Α.) «Για 
τον εκσυγχρονισμό και την ανάπτυξη και άλλες διατά¬ 
ξεις». 

6) Του Ν. 2026/92 (ΦΕΚ43/Α/92) Περί ρυθμίσεως θεμά¬ 
των οργάνωσης και προσωπικού της Δημόσιας Διοίκησης 
και άλλες διατάξεις. 

7) Του άρθρου 20 Ν. 2074/92 (ΦΕΚ 128/Α/92) Διαρρυθ¬ 
μίσεις στον ενιαίο ειδικό φόρο κατανάλωσης και πετρε¬ 
λαιοειδών προϊόντων και άλλες διατάξεις. 

8) Την Α.Π. 2949/28.12.93 (ΦΕΚ 36/Β) Απόφαση του 
Υπουργού Παιδείας και Θρησκευμάτων για την εκχώ¬ 
ρηση αρμοδιοτήτων στο Γενικό Γραμματέα Νέας Γε¬ 
νιάς. 

9) Του Π.Δ. 142/13.4.2000 (ΦΕΚ 122/Α/13.4.2000) «Περί 
διορισμού Αναπλ. Υπουργών και Υφυπουργών». 

10) Την ΔΙΣΚΟ/ΦΙ 1/31448/10.9.90 και ΔΙΣΚΠΘ/Φ10/ 
36090/25.10.90 εγγράφων του Υπουργού Προεδρίας Κυ- 
βερνήσεως σχετικά με τον περιορισμό των υπογραφών 
στα Διοικητικά έγγραφα. 

11) Την 3022/6.4.99 απόφαση Υπουργού Εθνικής Παι¬ 
δείας και Θρησκευμάτων «περί μεταβίβασης αρμοδιοτή¬ 
των στους προϊσταμένους Δ/νσεων και Τμημάτων της 
Γ.Γ.Ν.Γ., τροποποιούμε: 

1) Την σχετική παράγραφο Ζ της υπ’ αριθμ. 3022/6.4.99 
απόφασης που αφορά τις αρμοδιότητες του Προϊσταμέ¬ 
νου Τμήματος Διεθνούς Συνεργασίας και μεταβιβάζουμε: 

Στον Προϊστάμενο τμήματος Πληροφόρησης Νεότητας 
της Δ/νσης Πληροφόρησης, εκδηλώσεων και Διεθνούς 
Συνεργασίας τις ακόλουθες αρμοδιότητες σχετικά με την: 

α) Υπογραφή δαπανών μετακινήσεων υπαλλήλων εντός 
και εκτός Ελλάδος στα πλαίσια του προγράμματος «ΝΕ¬ 
ΟΛΑΙΑ» σύμφωνα με τις εκάστοτε εγκρίσεις του Γενικού 
Γ ραμματέα. 

β) Υπογραφή δαπανών λειτουργικών εξόδων μέχρι του 
ποσού των 500.000 δρχ. καθώς και τις σχετικές αποδό¬ 
σεις στα πλαίσια του προγράμματος «ΝΕΟΛΑΙΑ». 

γ) Υπογραφή συμβάσεων του Προγράμματος «ΝΕΟ¬ 
ΛΑΙΑ» σύμφωνα με τις εκάστοτε εγκρίσεις του Γενικού 
Γ ραμματέα. 

2) Ως προς τα υπόλοιπα η 3022/6.4.99 απόφαση ισχύει 
ως έχει. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


□ 


Αριθ. Υ9α/7532 


( 11 ) 


Διαδικασία παροχής Φαρμακευτικής Περίθαλψης 
στους ασφαλισμένους του Δημοσίου. 


Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Β.Δ 665/62 «περί της Υγειονομικής 
Περίθαλψης των τακτικών δημοσίων Πολιτικών υπαλλή¬ 
λων «των Πολιτικών και στρατιωτικών συνταξιούχων, των 
μελών των οικογενειών αυτών κλπ» όπως αυτό τροποποι¬ 
ήθηκε μεταγενέστερα. 

2. Τις διατάξεις του εδαφίου γ' της παρ. 3 του άρθρου 
19του Ν. 1199/81 «περί ρυθμίσεως θεμάτων καταστάσε- 
ως υπαλλήλων του Δημοσίου των ΝΠΔΔτων ΟΤΑ και άλ¬ 
λων τινών συναφών διατάξεων. 

3. Τις διατάξεις της Α7α/οικ. 3760/30.4.82 Υπουργικής 
απόφασης ΦΕΚ 222/3.5.82 τΒ' «Διαδικασία παροχής Φαρ¬ 
μακευτικής Περίθαλψης στους ασφαλισμένους του Δη¬ 
μοσίου». 

4. Το γεγονός ότι από τις διατάξεις της παρούσας, δεν 
προκαλείται δαπάνη εις βάρος του Κρατικού προϋπολο¬ 
γισμού. 

5. Την 2850/2000 ΦΕΚ 565/20.4.2000 τΒ' Απόφαση ανά¬ 
θεσης αρμοδιοτήτων «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο. 

6. Το γεγονός ότι από τις διατάξειςτου Π.Δ/τος 67/2000 
ΦΕΚ 58/9.3.2000 τΑ' «Καθορισμός υποχρεώσεων των 
ασφαλιστικών οργανισμώντων θεραπόντων και ελεγκτών 
Ιατρών και των Φαρμακοποιών και επιβολή κυρώσεων για 
παράβαση των υποχρεώσεων» όπως αυτό τροποποιήθη¬ 
κε και συμπληρώθηκε από τις διατάξεις του Π.Δ 8/2001, 
καθορίζεται η συνταγογράφηση και θεώρηση φαρμάκων 
αποφασίζουμε: 

Καταργούμε τις διατάξεις της Α7α/οικ 3760/82 Υπουρ¬ 
γικής Απόφασης «(ΦΕΚ 222 3.5.82/τΒ') «Διαδικασία παρο¬ 
χής Φαρμακευτικής Περίθαλψης στους ασφαλισμένους 
του Δημοσίου», καθώς και κάθε αντίθετης διάταξης σε ότι 
αφορά την παροχή Φαρμακευτικής Περίθαλψης στους 
Ασφαλισμένους του Δημοσίου (Κανονισμών, Εγκυκλίων 
κ.λ.π.) αντίθετων προς τις διατάξειςτου Π.Δ/τος 67/2000 
(ΦΕΚ 58/9.3.2000 τΑ'). 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 30 Ιανουάριου 2001 

Ο ΥΦΥΠΟΥΡΓΟΣ 

Δ. ΘΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




